ddrg/super_eurlex huggingface dataset:
Kommissionens forordning (EF) nr. 200/2002

af 31. januar 2002

om fastsættelse af restitutioner for de produkter fra korn- og rissektoren, der leveres i forbindelse med Fællesskabets og medlemsstaternes nationale fødevarehjælpsforanstaltninger

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved Kommissionens forordning (EF) nr. 1666/2000(2), særlig artikel 13, stk. 2, tredje afsnit,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris(3), senest ændret ved forordning (EF) nr. 1987/2001(4), særlig artikel 13, stk. 3, og

ud fra følgende betragtninger:

(1) I artikel 2 i Rådets forordning (EØF) nr. 2681/74 af 21. oktober 1974 om fællesskabsfinansiering af udgifter i forbindelse med levering af landbrugsvarer som fødevarehjælp(5) er det fastsat, at den del af udgifterne, der svarer til eksportrestitutionerne fastsat på dette område i overensstemmelse med fællesskabsbestemmelserne, henhører under Den Europæiske Udviklings- og Garantifond for Landbruget, Garantisektionen.

(2) Med henblik på at lette udarbejdelsen og forvaltningen af budgettet for Fællesskabets foranstaltninger i forbindelse med fødevarehjælp og for at medlemsstaterne kan få kendskab til omfanget af Fællesskabets medfinansiering af den nationale fødevarehjælp, bør størrelsen af restitutionerne for denne hjælp fastsættes.

(3) De almindelige regler og gennemførelsesbestemmelser, der er fastsat i artikel 13 i forordning (EØF) nr. 1766/92 og i artikel 13 i forordning (EF) nr. 3072/95 for eksportrestitutioner, anvendes for ovennævnte transaktioner med de fornødne ændringer.

(4) I artikel 13 i forordning (EF) nr. 3072/95 fastsættes de særlige kriterier, der skal tages i betragtning ved beregningen af eksportrestitutionen for ris.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

For foranstaltninger i forbindelse med Fællesskabets og medlemsstaternes nationale fødevarehjælp som led i internationale konventioner eller andre supplerende programmer, samt i forbindelse med andre EF-aktioner vedrørende gratis leverancer, fastsættes de restitutioner, der gælder for produkter fra korn- og rissektoren, som anført i bilaget.

Artikel 2

Denne forordning træder i kraft den 1. februar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. januar 2002.

På Kommissionens vegne

Franz Fischler

Medlem af Kommissionen

(1) EFT L 181 af 1.7.1992, s. 21.

(2) EFT L 193 af 29.7.2000, s. 1.

(3) EFT L 329 af 30.12.1995, s. 18.

(4) EFT L 271 af 12.10.2001, s. 5.

(5) EFT L 288 af 25.10.1974, s. 1.
Kommissionens forordning (EF) nr. 186/2002

af 31. januar 2002

om fastsættelse af verdensmarkedsprisen for ikke-egreneret bomuld

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til protokol 4 om bomuld knyttet til akten vedrørende Grækenlands tiltrædelse, senest ændret ved Rådets forordning (EF) nr. 1050/2001(1),

under henvisning til Rådets forordning (EF) nr. 1051/2001 af 22. maj 2001 om støtte til bomuldsproduktioner(2), særlig artikel 4, og

ud fra følgende betragtninger:

(1) Ifølge artikel 4 i forordning (EF) nr. 1051/2001 fastsættes der regelmæssigt en verdensmarkedspris for ikke-egreneret bomuld på grundlag af den konstaterede verdensmarkedspris for egreneret bomuld under hensyntagen til det historiske forhold mellem den fastlagte verdensmarkedspris for egreneret bomuld og den beregnede pris for ikke-egreneret bomuld. Dette historiske forhold er fastlagt i artikel 2, stk. 2, i Kommissionens forordning (EF) nr. 1591/2001 af 2. august 2001 om gennemførelsesbestemmelser for støtteordningen for bomuld(3). Hvis verdensmarkedsprisen ikke kan fastsættes således, beregnes den på grundlag af den seneste fastsatte pris.

(2) I henhold til artikel 5 i forordning (EF) nr. 1051/2001 fastsættes verdensmarkedsprisen for ikke-egreneret bomuld for et produkt med visse egenskaber under hensyntagen til de højeste af de udbud og noteringer på verdensmarkedet, der anses for at være repræsentative for markedets faktiske tendens. Ved denne fastsættelse tages der hensyn til et gennemsnit af udbuddene og noteringerne konstateret på en eller flere repræsentative europæiske børser for et produkt leveret cif en havn i Fællesskabet fra de forskellige leverandørlande, der anses for at være mest repræsentative for den internationale handel. Der er dog fastsat justeringer af disse kriterier ved fastsættelsen af verdensmarkedsprisen for egreneret bomuld af hensyn til forskelle, der er begrundet i det leverede produkts kvalitet eller udbuddenes og noteringernes art. Disse justeringer er fastsat i artikel 3, stk. 2, i forordning (EF) nr. 1591/2001.

(3) Anvendelsen af ovennævnte kriterier fører til fastsættelsen af verdensmarkedsprisen for ikke-egreneret bomuld på nedennævnte niveau -

UDSTEDT FØLGENDE FORORDNING:

Artikel 1

Verdensmarkedsprisen for ikke-egreneret bomuld som omhandlet i artikel 4 i forordning (EF) nr. 1051/2001 fastsættes til 23,997 EUR/100 kg.

Artikel 2

Denne forordning træder i kraft den 1. februar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. januar 2002.

På Kommissionens vegne

Franz Fischler

Medlem af Kommissionen

(1) EFT L 148 af 1.6.2001, s. 1.

(2) EFT L 148 af 1.6.2001, s. 3.

(3) EFT L 210 af 3.8.2001, s. 10.
Rådets forordning (EF) Nr. 120/2002

af 21. januar 2002

om ændring af forordning (EF) nr. 2793/1999 for så vidt angår tilpasningen af toldkontingentet for vin

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

ud fra følgende betragtninger:

(1) Ved afgørelse 1999/753/EF(1) godkendte Rådet den midlertidige anvendelse af aftalen om handel, udvikling og samarbejde mellem Det Europæiske Fællesskab og dets medlemsstater på den ene side og Republikken Sydafrika på den anden side(2) i det følgende benævnt "TDC-aftalen". TDC-aftalen er blevet anvendt midlertidigt fra den 1. januar 2000.

(2) Bilag X til TDC-aftalen indeholder en brevveksling mellem Det Europæiske Fællesskab og Republikken Sydafrika, som indeholder bestemmelser om et årligt toldfrit toldkontingent på 32 mio. liter sydafrikansk vin importeret i flasker. Efter artikel 8 i Rådets forordning (EF) nr. 2793/1999 af 17. december 1999 om visse procedurer for anvendelse af aftalen mellem Det Europæiske Fællesskab og Republikken Sydafrika om handel, udvikling og samarbejde(3), åbnes dette toldkontingent for vin først, når aftalerne mellem Det Europæiske Fællesskab og Republikken Sydafrika om handel med henholdsvis vin og spiritus træder i kraft.

(3) Rådet har ved afgørelse 2002/51/EF(4) på Fællesskabets vegne godkendt en aftale mellem Det Europæiske Fællesskab og Republikken Sydafrika om handel med vin. Rådet har endvidere ved afgørelse 2002/55/EF(5) på Fællesskabets vegne godkendt en aftale i form af brevveksling mellem Det Europæiske Fællesskab og Republikken Sydafrika, der ændrer toldkontingentmængden for vin importeret i flasker, indeholdt i bilag X til TDC-aftalen.

(4) Forordning (EF) nr. 2793/1999 bør derfor ændres -

UDSTEDT FØLGENDE FORORDNING:

Artikel 1

Bilaget til forordning (EF) nr. 2793/1999 ændres således:

I femte kolonne under titlen "Årlig toldkontingentmængde og årlig vækstfaktor" ud for løbenr. 09.1825 erstattes mængden med følgende: "35300000 liter

(agf 3 %)(6)"

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. januar 2002.

På Rådets vegne

M. Arias Cañete

Formand

(1) EFT L 311 af 4.12.1999, s. 1.

(2) EFT L 311 af 4.12.1999, s. 3.

(3) EFT L 337 af 30.12.1999, s. 29. Senest ændret ved forordning (EF) nr. 1747/2000 (EFT L 200 af 8.8.2000, s. 25).

(4) Se side 3 i denne Tidende.

(5) Se side 133 i denne Tidende.

(6) Fra 2002 til 2011 forhøjes den årlige basiskontingentmængde hvert år med en fast mængde på 6720000 liter. Den årlige vækstfaktor finder fra 2003 kun anvendelse på basiskontingentmængden på 35300000 liter.
Kommissionens forordning (EF) nr. 162/2002

af 29. januar 2002

om fastsættelse af den i Rådets forordning (EF) nr. 1255/1999 omhandlede støtte til privat oplagring af smør og fløde og om fravigelse af artikel 29 i forordning (EF) nr. 2771/1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2), særlig artikel 10, og

ud fra følgende betragtninger:

(1) I Kommissionens forordning (EF) nr. 2771/1999 af 16. december 1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde(3), senest ændret ved forordning (EF) nr. 1614/2001(4), er det i artikel 34, stk. 2, fastsat, at det støttebeløb, der er omhandlet i artikel 6, stk. 3, i forordning (EF) nr. 1255/1999, og som gælder for kontrakter om privat oplagring, fastsættes hvert år, uden at dette dog indskrænker anvendelsen af artikel 38 i førstnævnte forordning. Med henblik herpå bør der tages hensyn til de faste omkostninger, de daglige omkostninger og finansieringsomkostningerne, idet udviklingen i Den Europæiske Centralbanks rentesats lægges til grund.

(2) I artikel 29, stk. 1, i forordning (EF) nr. 2771/1999 er det fastsat, i hvilken periode indlagring kan finde sted. I den nuværende markedssituation for smør bør datoen for begyndelse af indlagring af smør og fløde i 2002 som en undtagelse rykkes frem fra 15. marts til 1. marts.

(3) Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Den støtte, der er omhandlet i artikel 6, stk. 3, i forordning (EF) nr. 1255/1999, beregnes for kontrakter, der indgås i 2002, på den nedenfor anførte måde pr. ton smør eller smørækvivalent:

a) 24 EUR for de faste omkostninger

b) 0,35 EUR pr. kontraktmæssig oplagringsdag for udgifterne til kølelagring, og

c) et beløb pr. kontraktmæssig oplagringsdag, der beregnes på grundlag af 91 % af den interventionspris for smør, der gælder på dagen for den kontraktmæssige oplagrings påbegyndelse, og en rentesats på 3 % om året.

Artikel 2

Uanset artikel 29, stk. 1, i forordning (EF) nr. 2771/1999 kan indlagring i 2002 finde sted fra den 1. marts.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. januar 2002.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 193 af 29.7.2000, s. 10.

(3) EFT L 333 af 24.12.1999, s. 11.

(4) EFT L 214 af 8.8.2001, s. 20.
Kommissionens forordning (EF) nr. 161/2002

af 29. januar 2002

om faste importværdier med henblik på fastsættelsen af indgangsprisen for visse frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EF) nr. 3223/94 af 21. december 1994 om gennemførelsesbestemmelser til importordningen for frugt og grøntsager(1), senest ændret ved forordning (EF) nr. 1498/98(2), særlig artikel 4, stk. 1, og

ud fra følgende betragtninger:

(1) I forordning (EF) nr. 3223/94 fastsættes som følge af gennemførelsen af resultaterne af de multilaterale handelsforhandlinger under Uruguay-runden kriterierne for Kommissionens fastsættelse af de faste værdier ved import fra tredjelande for de produkter og perioder, der er anført i nævnte forordnings bilag.

(2) Ved anvendelse af ovennævnte kriterier skal de faste importværdier fastsættes på de niveauer, der findes i bilaget til nærværende forordning -

UDSTEDT FØLGENDE FORORDNING:

Artikel 1

De faste importværdier, der er omhandlet i artikel 4 i forordning (EF) nr. 3223/94, fastsættes som anført i tabellen i bilaget.

Artikel 2

Denne forordning træder i kraft den 30. januar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. januar 2002.

På Kommissionens vegne

Franz Fischler

Medlem af Kommissionen

(1) EFT L 337 af 24.12.1994, s. 66.

(2) EFT L 198 af 15.7.1998, s. 4.

BILAG

til Kommissionens forordning af 29. januar 2002 om faste importværdier med henblik på fastsættelsen af indgangsprisen for visse frugter og grøntsager

>TABELPOSITION>
Kommissionens forordning (EF) nr. 157/2002

af 28. januar 2002

om fravigelse af forordning (EF) nr. 2316/1999 om gennemførelsesbestemmelser til Rådets forordning (EF) nr. 1251/1999 for så vidt angår jordudtagning som følge af ugunstige vejrforhold i visse områder i Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(1), senest ændret ved forordning (EF) nr. 1038/2001(2), særlig artikel 9, og

ud fra følgende betragtninger:

(1) Arealbetaling efter den generelle ordning, der er omhandlet i artikel 2, stk. 3, i forordning (EF) nr. 1251/1999, forudsætter, at ansøgerne forpligter sig til at udtage arealer af produktionen.

(2) I gennemførelsesbestemmelserne i Kommissionens forordning (EF) nr. 2316/1999(3), senest ændret ved forordning (EF) nr. 1393/2001(4), er det fastsat, at udtagningsperioden begynder senest den 15. januar, og at landbrugsproduktion ikke er tilladt på udtagne arealer.

(3) Som følge af ugunstige vejrforhold da såningen fandt sted i foråret 2001, kan producenterne i en række områder i visse medlemsstater ikke høste sukkerroer og foderroer inden den 15. januar 2002 på arealer, der skal anvendes til jordudtagning i produktionsåret 2002/03. Producenterne kan, hvis de ansøger om det, undtagelsesvis få forlænget frist en for høst af afgrøderne til senest den 28. februar 2002, idet de pågældende arealer fortsat betragtes som forskriftsmæssigt udtaget af produktionen, hvis producenten, godtgør, at de pågældende betingelser er opfyldt.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Uanset artikel 19, stk. 2 og 3, i forordning (EF) nr. 2316/1999 kan arealer anses for at være forskriftsmæssigt udtaget i produktionsåret 2002/03, hvis producenten indgiver ansøgning herom til myndighederne i den pågældende medlemsstat og kan godtgøre, at:

- det som følge af ugunstige vejrforhold eller forsinket såning ikke var muligt at høste afgrøden inden den 15. januar 2002

- høsten af sukkerroer og foderroer i givet fald har fundet sted senest den 28. februar 2002

- alle andre gældende betingelser for jordudtagningen er blevet opfyldt.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 15. januar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. januar 2002.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 1.

(2) EFT L 145 af 31.5.2001, s. 16.

(3) EFT L 280 af 30.10.1999, s. 43.

(4) EFT L 187 af 10.7.2001, s. 29.
Kommissionens forordning (EF) nr. 158/2002

af 28. januar 2002

om ændring af forordning (EF) nr. 21/2002 om forsyningsopgørelserne for og fællesskabsstøtten til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima)(1), særlig artikel 3, stk. 6,

under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican)(2), særlig artikel 3, stk. 6, og

ud fra følgende betragtninger:

(1) Kommissionens forordning (EF) nr. 21/2002(3) fastsætter bl.a. størrelsen af forsyningsstøtten til regionerne i den yderste periferi for mejeriprodukter.

(2) Kommissionens forordning (EF) nr. 123/2002 af 24. januar 2002 om fastsættelse af eksportrestitutioner for mælk og mejeriprodukter(4) fastsætter restitutionerne for disse produkter. For at tage hensyn til disse ændringer bør bilagene til forordning (EF) nr. 21/2002 tilpasses.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Forordning (EF) nr. 21/2002 ændres således:

1) Bilag II, del 9, affattes som bilag I til nærværende forordning.

2) Bilag III, del 9, affattes som bilag II til nærværende forordning.

Artikel 2

Denne forordning træder i kraft den 29. januar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. januar 2002.

På Kommissionens vegne

Franz Fischler

Medlem af Kommissionen

(1) EFT L 198 af 21.7.2001, s. 26.

(2) EFT L 198 af 21.7.2001, s. 45.

(3) EFT L 8 af 11.1.2002, s. 15.

(4) EFT L 23 af 25.1.2002, s. 5.

BILAG I - MADEIRA

BILAG II - Del 9:

Mælk og mejeriprodukter

Foreløbig forsyningsopgørelse og EF-støtte til forsyning med EF-produkter

Foreløbig forsyningsopgørelse pr. kalenderår

>TABELPOSITION>

EF-støtte til forsyning med EF-produkter

>TABELPOSITION>

>TABELPOSITION>

BILAG II - DE KANARISKE ØER

Del 9

Mælk og mælkeprodukter

Foreløbig forsyningsopgørelse og EF-støtte til forsyning med EF-produkter kalenderår

Foreløbig forsyningsopgørelse pr. kalenderår

>TABELPOSITION>

Er der i forsyningsopgørelsen for et produkt fastsat to mængder (henholdsvis til direkte konsum og til forarbejdning eller bearbejdning), er det muligt at ændre fordelingen mellem de to anvendelsesområder med højst 20 % af den samlede mængde, der er fastsat for produktet.

EF-støtte til forsyning med EF-produkte

>TABELPOSITION>

>TABELPOSITION>
Kommissionens forordning (EF) nr. 159/2002

af 28. januar 2002

om fastsættelse af verdensmarkedsprisen for ikke-egreneret bomuld

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til protokol 4 om bomuld knyttet til akten vedrørende Grækenlands tiltrædelse, senest ændret ved Rådets forordning (EF) nr. 1050/2001(1),

under henvisning til Rådets forordning (EF) nr. 1051/2001 af 22. maj 2001 om støtte til bomuldsproduktioner(2), særlig artikel 4, og

ud fra følgende betragtninger:

(1) Ifølge artikel 4 i forordning (EF) nr. 1051/2001 fastsættes der regelmæssigt en verdensmarkedspris for ikke-egreneret bomuld på grundlag af den konstaterede verdensmarkedspris for egreneret bomuld under hensyntagen til det historiske forhold mellem den fastlagte verdensmarkedspris for egreneret bomuld og den beregnede pris for ikke-egreneret bomuld. Dette historiske forhold er fastlagt i artikel 2, stk. 2, i Kommissionens forordning (EF) nr. 1591/2001 af 2. august 2001 om gennemførelsesbestemmelser for støtteordningen for bomuld(3). Hvis verdensmarkedsprisen ikke kan fastsættes således, beregnes den på grundlag af den seneste fastsatte pris.

(2) I henhold til artikel 5 i forordning (EF) nr. 1051/2001 fastsættes verdensmarkedsprisen for ikke-egreneret bomuld for et produkt med visse egenskaber under hensyntagen til de højeste af de udbud og noteringer på verdensmarkedet, der anses for at være repræsentative for markedets faktiske tendens. Ved denne fastsættelse tages der hensyn til et gennemsnit af udbuddene og noteringerne konstateret på en eller flere repræsentative europæiske børser for et produkt leveret cif en havn i Fællesskabet fra de forskellige leverandørlande, der anses for at være mest repræsentative for den internationale handel. Der er dog fastsat justeringer af disse kriterier ved fastsættelsen af verdensmarkedsprisen for egreneret bomuld af hensyn til forskelle, der er begrundet i det leverede produkts kvalitet eller udbuddenes og noteringernes art. Disse justeringer er fastsat i artikel 3, stk. 2, i forordning (EF) nr. 1591/2001.

(3) Anvendelsen af ovennævnte kriterier fører til fastsættelsen af verdensmarkedsprisen for ikke-egreneret bomuld på nedennævnte niveau -

UDSTEDT FØLGENDE FORORDNING:

Artikel 1

Verdensmarkedsprisen for ikke-egreneret bomuld som omhandlet i artikel 4 i forordning (EF) nr. 1051/2001 fastsættes til 24,133 EUR/100 kg.

Artikel 2

Denne forordning træder i kraft den 29. januar 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. januar 2002.

På Kommissionens vegne

Franz Fischler

Medlem af Kommissionen

(1) EFT L 148 af 1.6.2001, s. 1.

(2) EFT L 148 af 1.6.2001, s. 3.

(3) EFT L 210 af 3.8.2001, s. 10.